אני מזמין אתכם לקחת חלק בהוצאת תקליט הבכורה שלי! ״תובנות״ - רוק ישראלי במיטבו! בזכותכם זה יקרה!
מטרת הפרוייקט היא הוצאת אלבום הסולו שלי לאור, ובזכותכם זה יקרה! כדי להוציא אלבום לאור, צריך לעבוד שעות רבות על ההפקה המוסיקלית ועל העיבוד של השירים. לאחר מכן מקליטים את הכלים השונים. בשלב הבא, נכנסים לתהליך של מיקס לכל שיר בניפרד ובסוף עוברים תהליך שנקרא ״מאסטרינג״ לכל שירי האלבום. רק אז, ניתן להדפיס ולהפיץ את האלבום. עבודה על כל שיר, אורכת בממוצע בין 25-30 שעות אולפן, והפקת אלבום שבו 11 רצועות תעלה כ- 45000 ש״ח. זה הסכום אותו אני רוצה לגייס בעזרתכם ובאמצעות ״הדסטארט״.
אז ע״י מספר הקלקות מחשב פשוטות, אתם יכולים לבחור תשורה שמתאימה לכם ובכך בעצם להרתם ולתמוך ביצירה ישראלית מקורית! אני מזמין אתכם/ן לבוא ולהיות חלק מאלבום הסולו שלי!
למי שלא יודע, עם ״הדסטארט״ ניתן לגייס תמיכה כספית בפרוייקט, ע״י מכירת המוצר לפני שהוא מוכן. יצירה ישראלית זה תמיד דבר מבורך, ורק התמיכה שלכם יכולה להזיז את הפרוייקט קדימה ולגרום לאלבום הבכורה שלי לצאת לאור.
בדף הפרוייקט תוכלו למצוא מדרגות תמיכה, שדרכן תוכלו להיות שותפים להגשמת החלום שלי.
אני מקווה שתעזרו לי להגשים את החלום הזה.
בן 42, כותב ומלחין... גר באשקלון.
בגיל 14 קיבלתי קלטת של ״איירון מיידן״ ושם הכל התחיל: קניתי את הגיטרה הראשונה ושנה לאחר מכן הקמתי יחד עם חברים הרכב רוק בשם "סינרס".
ב״סינרס״ שימשתי כגיטריסט אחורי, ובאותה תקופה הושפעתי מלהקות וזמרים הקשורים לעולם הרוק: מאליס קופר, דרך גנז-אנד-רוזס, מטאליקה, פינק פלויד ועוד ועוד.
לאחר כ 4 שנים בערך התפרקה הלהקה, ובתקופת הצבא התחלתי לכתוב ולעבוד על חומרים אישיים. החיים שעברתי לא היו פשוטים. התייתמתי בגיל 8.5 מאימי ולאורך השנים הקשר עם אבי נותק. פעמים מספר ישנתי ברחובות והשאלות הבלתי פוסקות על מהות ומשמעות החיים לא עזבו אותי לרגע. הכתיבה שלי נבעה מהמקומות הללו, המטאל התחלף ברוק רך והלחנים נעשו אקוסטיים יותר.
לאחר כ- 4 שנים בערך של ניתוק מכתיבה והלחנה (התחתנתי והקמתי משפחה), המוסיקה חזרה למקומה הטבעי. התחברתי בפייסבוק לקבוצה של ״כותבים למגירה״: כותבים אנונימיים שאהבת הכתיבה שלהם מתבטאת על הדף הוירטואלי. לאחר תקופה מסויימת, התחלתי להלחין שירים לכותבים בקבוצה, והכל הועלה על דיסקים משותפים של חברי הקבוצה. אחד השירים שהלחנתי ("את חייבת" של הסופרת גלית אבגי כהן), הושמע ברדיו.
לאחרונה, החלטתי לאזור אומץ ולקחת את המוסיקה האישית שלי צעד אחד קדימה!
הסגנון המוסיקלי הכללי הוא רוק ישראלי, שמזכיר קצת את חמי רודנר, משינה וברי סחרוף, והרכב הכלים הבסיסי כולל: תופים, גיטרה בס, גיטרה חשמלית, גיטרה אקוסטית, קלידים, שירה וקולות.
תוך כדי העבודה על השירים, הבנתי שהעלויות לא פשוטות בכלל. לכן החלטתי לפנות ל״הדסטארט״ ולנסות לגייס אתכם לפרויקט.
אני מזמין אתכם לקחת חלק בפרוייקט, ולתמוך בו ע״י בחירה באחת ממדרגות התמיכה שמופיעות בדף הפרוייקט.
אלבום דיגיטלי ישלח אליכם למייל.
ישלחו אליכם בו זמנית: האלבום הדיגיטלי למייל ודיסק עם החוברת של השירים לביתכם. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
אלבום דיגיטלי למייל ודיסק עם הקדשה אישית לביתכם. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
האח היקר שיירכוש את החבילה הזאת, יקבל אלבום דיגיטלי להורדה, דיסק עם חוברת השירים וכניסת VIP אל מאחוריי הקלעים של ההרכב לפני מופע ההשקה. * הופעת ההשקה תתקיים ב״בית היוצר״ בתל-אביב * המקומות להופעה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
אשמח לפגוש אתכם בהשקה ולהודות לכם באופן אישי, ואז גם להעניק לכם את הדיסק המלא ולחתום לכם עליו באופן אישי * הופעת ההשקה תתקיים ב״בית היוצר״ בתל-אביב * המקומות להופעה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
בנוסף למוזיקה, יש לי אהבה גם לתחום הגרפיקה. למדתי פוטושופ, ואם תרצו תמונה מגניבה שלכם לבד או איתי ועם ההרכב המוסיקלי שלי, פשוט תצטרפו לתשורה הזאת ואפנק אתכם בתמונה מעוצבת פרטית משלכם! רק תגידו נושא ונרוץ על זה.
בנוסף לכל המצויין מעלה: אם יש לכם שיר שכתבתם ואתם רוצים להלחין אותו, אשמח לעשות זאת עבורכם! * חשוב לציין שהלחנת השיר לא כוללת הפקה מוסיקלית והקלטה באולפן. השיר ישלח אליכם למייל ויכלול גיטרת ליווי ושירה. * הופעת ההשקה תתקיים ב״בית היוצר״ בתל-אביב * המקומות להופעה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
אחרי שתהנו מהאזנה לדיסק, אכתוב ואלחין לכם שיר על כל נושא שתבחרו. * חשוב לציין שהלחנת השיר לא כוללת הפקה מוסיקלית והקלטה באולפן. השיר ישלח אליכם למייל ויכלול גיטרת ליווי ושירה. * הופעת ההשקה תתקיים ב״בית היוצר״ בתל-אביב * המקומות להופעה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.
מעבר לכל המצויין מעלה, אכתוב ואלחין לכם שיר על כל נושא שתבחרו, ואז, ביחד עם צוות המוסיקאים שלי, נעבד ונפיק אותו מוסיקלית ונקליט אותו באולפן. השיר המעובד ישלח אליכם למייל. * הופעת ההשקה תתקיים ב״בית היוצר״ בתל-אביב * המקומות להופעה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.הפקה, עיבוד והקלטה באולפן ואתם תצאו עם שיר פרטי שלכם.
טוב, אז אחרי שהאזנתם לשירים, ואחרי שהכנו לכם שיר מקורי משלכם שהוקלט באופן מקצועי באולפן, הגיע הזמן להופעה פרטית אצלכם בסלון! רק תגידו היכן ומתי ואנחנו בדרך אליכם! *ההופעה הפרטית תהיה בגבולות ישראל. * הופעת ההשקה תתקיים ב״בית היוצר״ בתל-אביב * המקומות למופע ההשקה מוגבלים. * ניתן לאסוף את הדיסק מאשקלון או לקבל אותו עד לבית בעלות של 10 ש״ח.